**ATMINTINĖ TEIKIANTIEMS PARAIŠKAS VDA VARDU**

**KĄ ir KADA reikia pateikti VDA Projektų skyriui:**

I. Prieš teikiant paraišką *(terminas priklauso nuo teikiamos paraiškos pobūdžio ir vyrauja nuo 4 iki 7 dienų iki planuojamo projekto paraiškos pateikimo galutinio termino)*:

* **Prašymas** leisti teikti projekto paraišką arba dalyvauti kitoje projektinėje veikloje (Priedas Nr. 1)
* preliminarią projekto **paraišką**;
* preliminarią projekto **išlaidų sąmatą**;

II. Pateikus paraišką:

* per 5 d.d. po paraiškos pateikimo atsiųsti **galutinę projekto paraiškos versiją** ir ją lydinčių dokumentų el. versijas;
* per 7 d.d. po rezultatų paskelbimo pranešti apie paraiškos **vertinimo rezultatus**: ar gavote finansavimą ar ne;

III. Pradėjus vykdyti projektą:

* per 3 d.d. nuo projekto vykdymo sutarties pasirašymo atsiųsti **Finansavimo sutartį**, kurią mes užregistruosime Labbis sistemoje;
* per 10 dienų nuo projekto pradžios atsiųsti mums **trumpą** **projekto aprašymą** (projekto pav., vadovas, trukmė, partneriai, tikslai, uždaviniai, laukiam rezultatai ir kita svarbi informacija). Informacija bus talpinama VDA puslapio Projektinė veikla skiltyje;
* ne rečiau kaip vieną kartą į pusmetį ir/arba pagal sutartyje numatytą projekto ataskaitų teikimo atskaitingai institucijai tvarkaraštį, pateikti mums užpildytą **ataskaitą** (Priedas Nr. 2).

**Netiesioginių išlaidų skirstymas**

I. Lietuvos mokslo tarybos projektuose netiesioginėms išlaidoms turi būti skiriama **20 - 30 procentų** nuo projekto tiesioginių išlaidų. Šią išlaidų sumą reikia skirstyti procentaliai pagal nurodytą lentelę:

|  |  |  |
| --- | --- | --- |
| **Eil.****Nr.** | **Netiesioginių išlaidų grupė**  | **Netiesioginių išlaidų procento dalis** |
| 1. | Projekto administravimui/Administravimo išlaidos: Projektų skyrius,Buhalterija (projekto finansininkas), Personalo skyrius, Viešųjų pirkimų skyrius ir Teisės skyrius.Darbuotojų tiesiogiai vykdančių su projektu susijusias veiklas darbo užmokestis, socialinio draudimo ir kitos įmokos/mokesčiai | 70%**[[1]](#footnote-1)** |
| 2. | VDA bendroms reikmėms naudojamų prekių ir paslaugų išlaidos | 20% |
| 3. | Įrangos techninei priežiūrai ir remontui | 10% |

II. Europos Sąjungos struktūrinių fondų projektuose netiesioginėms išlaidoms skiriama **100 procentų** nuo projekto biudžete netiesioginėms išlaidoms numatytos eilutės sumos;

III. Tarptautiniuose moksliniuose projektuose netiesioginėms išlaidoms skiriama **100 procentų** nuo projekto biudžete netiesioginėms išlaidoms numatytos eilutės sumos;

IV. ES fondų priemonėje 01.2.2-LMT-K-718 „Tiksliniai moksliniai tyrimai sumanios specializacijos srityje“ netiesioginėms išlaidoms skiriama **100 procentų** nuo projekto biudžete netiesioginėms išlaidoms numatytos eilutės sumos;

V. Rengiant ir vykdant nedidelio biudžeto apimtimi (iki 25 tūkst. eurų) ES ar kitų fondų lėšomis finansuojamus projektus netiesioginėms išlaidoms skiriama **100 procentų**, nuo projekto biudžete netiesioginėms išlaidoms numatytos eilutės sumos;

VI. ES fondų priemonėje 09.3.3.-LMT-K-712 „Mokslininkų, kitų tyrėjų, studentų mokslinės kompetencijos ugdymas per praktinę mokslinę veiklą“ netiesioginėms išlaidoms **skiriama 20 - 25 procentų**, nuo projekto biudžete netiesioginėms ir kitoms išlaidoms, pagal fiksuotąją projekto išlaidų normą, numatytos eilutės sumos;

VII. Lietuvos kultūros tarybos projektuose administravimo išlaidoms skiriama **15 - 20 procentų** projekto tiesioginių išlaidų, jas paskirstant 1 išnašoje nustatyta proporcija (nurodyta prie LMT projektų lėšų skirstymo).

1. Netiesioginių išlaidų procento dalies skirtos administravimo reikmėms paskirstymo tarp padalinių proporcija: Projektų skyriui / Viešųjų pirkimų skyriui - 25 proc., projekto finansininkui - 30 proc, Personalo skyriui (įdarbinimo/komandiruočių ir /ar kt. šio skyriaus rengiamų dokumentų įforminimas) / Teisės skyriui (bendradarbiavimo / partnerystės sutarčių ir kt. sutarčių (išskyrus finansavimo ir darbo) ir/ar dokumentų rengimas /derinimas/peržiūra, konsultavimas ir/ar kt. teisinė pagalba) - 15 proc.; procento dalis skirta dviem padaliniam kiekvienam iš jų paskirstoma atsižvelgiant į kiekvieno iš jų atliktų darbų apimtį). [↑](#footnote-ref-1)